У ходзе калектыўнага абмеркавання тэмы прафілактыкі суіцыдаў гучала многа прапаноў, як вывесці гэтую работу ў раёне на якасна новую прыступку. У прыватнасці, пастаянна праводзіць маніторынг папулярных у падлеткавым асяроддзі сацыяльных сетак, па максімуму выкарыстоўваць магчымасці тэлебачання ў плане стварэння і дэманстрацыі тэматычных відэаролікаў, цесна працаваць не толькі з дзецьмі, але і з іх бацькамі на ўзроўні дзіцячых садкоў і школ. Што да дарослай часткі насельніцтва, то асноўны пасыл — штодзённа праяўляць звычайную чуласць адно да аднаго.